Гарбахоса је био дугогодишњи члан шпанске кошаркашке репрезентације. Његово прво велико такмичење биле су Олимпијске игре 2000. у Сиднеју, а играо је још на две Олимпијаде, 2004. у Атини и 2008. у Пекингу. На Европском првенству 2001. освојио је бронзану медаљу, а са репрезентацијом је још освојио сребрне медаље на Европском првенству 2003. и Европском првенству 2007. На Светском првенству 2006. у Јапану освојио је златну медаљу, затим сребро на Олимпијским играма 2008. у Пекингу и златну медаљу на Европском првенству 2009. у Пољској.